Guðni Bergsson, formaður Knattspyrnusambands Íslands, segir að sambandið hafi ásamt öðrum knattspyrnusamböndum á Norðurlöndum vakið athygli á stöðu mannréttindamála í Katar. HM í fótbolta verður haldið þar á næsta ári og hefur aðbúnaður farandverkamanna verið sagður ömurlegur. 6.500 farandverkamenn hafa látist við byggingu knattspyrnuleikvanga og innviða í landinu. Miðstjórn Alþýðusambands Íslands sagði í yfirlýsingu í morgun að þögn KSÍ um þessi mál væri ærandi og á sama tíma og landslið Noregs, Hollands og Þýskalands hefðu sýnt samstöðu með mannréttindum verkafólks hefði ekkert heyrst frá KSÍ. Guðni Bergsson er formaður.
Ja þrúgandi þögn. Ég held að það hefði í raun og veru verið betra að ræða við okkur um málið og hvað við höfum verið að gera en tilfellið er að við höfum verið að beita okkur í þessum málum ásamt öðrum knattspyrnusamböndum á Norðurlöndum undanfarin ár og höfum verið með sérstakan vinnuhóp þar sem hefur verið fjallað um málefni sem eru tengd HM í Katar varðandi mannréttindi, aðbúnað verkamanna og svo framvegis. Og höfum þá verið í samskiptum við yfirvöld bæði í Katar og við FIFA til þess í sjálfu sér að beita þrýstingi til að aðbúnaðurinn sé með sem bestum hætti eða sé betrumbættur þar sem þess er þörf. Þannig að það er búið að verið að beita þrýstingi áyfirvöld í KAtar og FIFA í þessum efnum.